Piano Piano

Piano Piano er et norsk direktesendt musikalsk talkshow med Ingrid Bjørnov som gikk på TV 2 i 2005. I denne serien bød Bjørnov på både verbal og musikalsk underholdning. Blant annet skrev og fremførte hun musikalske kommentarer til uken som var tilbakelagt. Tre-fire gjester ble invitert til hvert program, både musikere og andre. Overgangen fra musikk til prat skulle være flytende. Programmet gikk på lørdagskvelder.

I første program var Per-Kristian Foss, Lisa Stokke, Heine Totland og Åsleik Engmark gjester.

Premieren ble sett av 464 000, noe som gav en markedsandel på 33,4 %. Siste episode av 403 000.

Referanser

Kategori:TV-produksjoner på TV 2 Norge
Kategori:Norske musikkprogrammer på TV
Kategori:Norske talkshow på TV
Kategori:Norske TV-produksjoner fra 2000-årene